PayPal մարզադաշտ

«PayPal մարզադաշտ» (անգլ.՝ PayPal Park), ֆուտբոլային մարզադաշտ, որը գտնվում է ԱՄՆ Կալիֆոռնիա նահանգի Սան Խոսե քաղաքի արևմտյան մասում։ ԱՄՆ-ի և Կանադայի ֆուտբոլի բարձրագույն լիգայի MLS-ում հանդես եկող պրոֆեսիոնալ ֆուտբոլային ակումբ «Սան Խոսե Էրթքվեյքս»-ի տնային դաշտը: Պատմություն «Ավայա մարզադաշտ»-ը պաշտոնապես բացվել է 2015 թվականի մարտի 22-ին MLS-ի կանոնավոր մրցաշրջանի խաղով, որում տանտեր՝ «Սան Խոսե Էրթքվեյքս»-ը 2-1 հաշվով հաղթել է «Չիկագո Ֆայր»-ին։ Մարզադաշտի անվան առևտրային իրավունքները 2014 թվականի վերջին ձեռք են բերվել հեռահաղորդակցության Avaya ընկերության կողմից։ Համաձայնագիրը կնքվել է տասը տարի ժամկետով 20 մլն դոլար գումարով։ 2017 թվականի հունվարին Avaya-ն հայտարարել է սնանկության մասին և ի սկզբանե պլանավորել էր պահպանել անվանման իրավունքները, սակայն 2017 թվականի դեկտեմբերին դիմել է դաշնային դատավորին՝ գործարքի ժամկետները կրճատելու խնդրանքով: Ակումբը չի կարողացել գտնել նոր գնորդ մարզադաշտի անվանման համար և 2019 թվականի մրցաշրջանից հետո կառույցը վերանվանվել է «Էրթքվեյքս Մարզադաշտ»։ 2021 թվականի ապրիլի 5-ին «Սան Խոսե Էրթքվեյքս» ակումբը PayPal ընկերության հետ կնքել է 10-ամյա հովանավորական համաձայնագիր, որը ներառում էր մարզադաշտի անվանման իրավունքները և սկսեց անվանվել «PayPal մարզադաշտ»։ Մարզադաշտի բնութագրերը Մարզադաշտի գավաթը նախագծված է «U» տառի տեսքով, 30 աստիճան թեքված տրիբունաներով, ինչը լիգայի բոլոր մարզադաշտերի մեջ ամենակտրուկ թեքվածքն է: Սա թույլ է տալիս նույնիսկ ամենաբարձր շարքերում գտնվող հանդիսատեսին անմիջականորեն մոտ լինել խաղադաշտին: Պարագծով շուրջ տասնվեց VIP բոքսերը հատուկ տեղադրված են գետնին, անմիջապես խաղային մակերևույթի մոտ, ինչը թույլ է տալիս չբաժանել մարզադաշտի գավաթը երկու մակարդակի վրա և առավելագույնս բարձրացնել ակուստիկան երկրպագուների աղմուկից: Մարզադաշտի բոլոր նստատեղերը ծածկված են 27 մետրանոց հովանոցով՝ վատ եղանակի ժամանակ օգտագործման նպատակով։ Հյուսիսային Ամերիկայի ամենամեծ բացօթյա բարը կառուցված է մարզադաշտի հյուսիսային ծայրում 340 մ² (3647 քառ. ֆուտ) տարածքի վրա։ Բարի չափը պարագծով 95 մետր է,այն հագեցած է 22 բարմենների համար նախատեսված կանգնակներով և գտնվում է ֆուտբոլային դարպասից 16 մետր հեռավորության վրա: Բարը դաշտից պատսպարված չէ պաշտպանական ցանցով, նրանից բացվում է ուղիղ տեսարան դեպի խաղահրապարակ։ Մարզադաշտում տեղադրված է գերարագ wi-fi ցանց։ Հանդիսականները կարող են ներբեռնել Avaya Stadium բջջային հավելվածը, որի միջոցով կարող են գնել էլեկտրոնային տոմսեր խաղերի համար, կատարել տոմսերի փոխանցում սեզոնային բաժանորդագրությամբ, դիտել մարզադաշտի մանրամասն քարտեզը, տեսնել խաղերի ժամանակացույցը և տեղեկություններ խաղացողների և խաղացողների կազմի մասին, ինչպես նաև կապվել այլ երկրպագուների և թիմի հետ՝ սոցիալական ցանցի միջոցով: Կարևոր սպորտային իրադարձություններ Մարզադաշտում անց են կացվում նաև ռեգբիի մրցումներ։ Մասնավորապես, 2015 թվականի ամռանը այստեղ անցկացվել են 2015 թվականի խաղաղօվկիանոսյան ազգերի ռեգբիի Գավաթի հանդիպումները։ 2018 թվականի ռեգբի-7 աշխարհի առաջնության մի մասը նախատեսվում էր անցկացնել «Ավայա Մարզադաշտ»-ում, սակայն այդ որոշումը չեղարկվեց և համաշխարհային առաջնության միակ ասպարեզ մնաց «Էյ-թի-ենդ-թի Պարկ»-ը: Ծանոթագրություններ Արտաքին հղումներ Официальный сайт стадиона(անգլ.)